system
Răspunde în limba română, în stilul Wikipedia, cat mai corect gramatical.
user
Ce date importante ai despre Ceanu Mic, Cluj?
assistant
Ceanu Mic, alternativ Ceanu Deșert (în ) este un sat în comuna Tureni din județul Cluj, Transilvania, România.

Istoric 
Pe aici trecea probabil drumul roman care unea Potaissa (Turda) cu Napoca (Cluj).

Așezarea romană din punctul “Valea Rozelor” este înscrisă pe Lista monumentelor istorice din județul Cluj, elaborată de Ministerul Culturii din România în anul 2015.

Satul apare menționat inițial (1366) cu numele de "Chan", apoi la 1377 "Poss Chan", la 1489 "Thurchan", în anii 1750 "Puszta Csan", în 1850 "Csan Mik", revenind apoi la numele de "Puszta Csan" în 1854. Este menționat faptul că pe la sfârșitul secolului al XIII-lea și începutul secolului al XIV-lea, localitatea era considerată sat cnezal, în voievodatul Cean.

În 1658 localitatea a fost complet distrusă la o invazie a turcilor și tătarilor {necesită citare sursă !}. După 1679, repopulată cu români {necesită citare sursă !}.

Pe Harta Iosefină a Transilvaniei din 1769-1773 (Sectio 095), localitatea apare sub numele de „Puszta-Csán”. La vest de sat pe hartă este marcat prin "Gericht" și prin semnul π un loc de pedepsire publică a delicvenților în perioada medievală.

Date geografice 
Pe teritoriul acestei localități se găsesc izvoare sărate, saramura fiind întrebuințată din vechi timpuri de către localnici.

Demografie 
De-a lungul timpului populația localității a evoluat astfel:

Biserica 
Lăcașul a fost construit în anul 1890 ca biserică greco-catolică, în timpul păstoririi preotului Samuel Poruțiu. Are hramul „Sfinții Arhangheli Mihail și Gavriil”. Materialele de construcție au fost cărămida și piatra de râu. Lăcașul de cult a fost împodobit iconografic între anii 1989-1991 de către pictorii Tecla Petru și Mocan Vasile, în tehnica tempera. Iconostasul datează din anul 1991, fiind pictat de aceiași pictori. Ultima sfințire a fost făcută în data de 15 iulie 2012 de mitropolitul Clujului, Andrei Andreicuț.

Personalități 
 Simion Poruțiu (n.1867, Ceanul Mic - d. 1932, Turda), Subinspector școlar și memorandist, deputat în Marea Adunare Națională de la Alba Iulia 1918.
 Baziliu Poruțiu (1878 - 1945), deputat în Marea Adunare Națională de la Alba Iulia 1918

Note

Bibliografie 
 Gergely, Eugen, Tureni: studiu monografic, Editura Casa Cărții de Știință, Cluj-Napoca, 2002. ISBN 973-686-336-0

Legături externe 

 Repertoriul așezărilor rurale din Dacia romană

Vezi și 
 Lista monumentelor istorice din județul Cluj

Galerie de imagini 

Ceanu Mic, Tureni
Ceanu Mic, Tureni